alexandrainst/scandi-wiki huggingface dataset:
Hallvard Kloster

Hallvard Torbjørnsson Kloster () var ein utskiftingsmann, gardbrukar og stortingsmann frå Fjellberg i Hordaland. På Stortinget representerte han Venstre.

Kloster var fødd på eigedomen Halsnøy kloster, der far hans var gardbrukar. Han gjekk folkehøgskule på Halsnøy og vart så i 1871-72 utdanna til utskiftingsmann i Stavanger. Frå 1872 var han utskiftingsassistent til han i 1881 vart utskiftingsformann, heile tida med bustad i Stavanger. Sidan 1890 var han utskiftingsformann i Søndre Bergenhus amt, busette seg då i Årstad herad, der han kjøpte og dreiv garden Ny-Krohnborg. Han var ordførar i Årstad 1902-09 og forlikskommissær frå 1900.

Kloster var 5. representant for Søndre Bergenhus på Stortinget 1898-1900. Han møtte også på Stortinget perioden 1906-09, då som representant for einmannskrinsen Midthordland. I begge tingperiodane var han medlem av landbrukskomiteen. Kloster var elles medlem av kommisjonen som tok vassdragslova opp til revisjon.

Han døydde i Årstad i 1914.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1898-1900
Stortingsrepresentantar 1907-1909
Folk frå Kvinnherad
Salve Hodne

Salve Thomasson Hodne () var ein arbeidsformann og stortingsmann frå Hornnes i Vest-Agder. Han var medlem av Venstre.

Hodne var son til ein lensmann. Han byrja å arbeide ved Ottedals sag i Kristiansand i 1871, frå året etter var han arbeidsformann. Sidan arbeidde han der i over 40 år. Han var medlem av bystyret i Kristiansand frå 1881 til 1908, varaordførar i 1905.

Hodne var 2. representant frå Kristiansand på Stortinget i tre periodar frå 1895 til 1903. Han møtte første gongen på Stortinget i 1892-sesjonen frå 13. juli, då som 2. varamann frå same valkrinsen. I den fyrste perioden som fast representant hadde han sete i justiskomiteen, i dei to siste valbolkane var han medlem av Lagtinget, tollkomiteen og valkomiteen.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1895-1897
Stortingsrepresentantar 1898-1900
Stortingsrepresentantar 1901-1903
Folk frå Evje og Hornnes
Sveinung Jensson Vævestad

Sveinung Jensson Vævestad () var ein norsk gardbrukar og stortingsmann frå Gjerstad i Aust-Agder. Han representerte Venstre.

Vævestad var son til ein gardbrukar og tok i 1883 over farsgarden Vevstad. Han var dessutan heradskasserar i Gjerstad 1893-97. Tida 1882-97 var han medlem av heradsstyret. Han var elles åstadskommissær og hadde mange tillitsverv, både offentleg og sivilt.

Vævestad var vald til 4. representant frå Nedenes amt til Stortinget 1898-1900. Han møtte på tinget 1898-sesjonen. Der han var medlem av Lagtinget og sosialkomiteen. Same sommaren døydde han heime på garden sin i Gjerstad.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1898-1900
Folk frå Gjerstad
Hans Sivert Jacobsen

Hans Sivert Jacobsen () var ein norsk kjøpmann og stortingsmann frå Hidra i Vest-Agder. På tinget representerte han Venstre.

Jacobsen var son til ein gardbrukar. Åra 1852-56 var han handelsdreng i Flekkefjord, åra 1856-58 gjekk han handelsskule i Drammen. Deretter arbeidde han hos ein kjøpmann i Drammen i fire år, frå 1863 dreiv han eigen handel i Flekkefjord.

Jacobsen var medlem av bystyret i Flekkefjord frå 1869, ordførar var han 1888-89. Han var sparebankdirektør 1873-81 og frå 1891. Periodane 1880-82 og 1883-85 var han Flekkefjord sin varamann til Stortinget. Valbolken 1898-1900 var han byen sin representant på tinget, der han var medlem av Lagtinget og av gasje- og pensjonskomiteen.

Sommaren 1901 døydde han i Nes ved Flekkefjord.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1898-1900
Stortingsrepresentantar frå Venstre
Ordførarar i Flekkefjord
Norske kjøpmenn
Folk frå Flekkefjord
Andres Grindland

Andres Jonsson Grindland () var ein ein lærar, jurist, journalist og stortingsmann frå Finsland i Vest-Agder. Han var medlem av Venstre.

Grindland var son til ein gardbrukar. Sjølv vart han seminarist frå Holt i 1875, og var dei neste fire åra lærar. Han vart student i 1880 og cand. jur. i 1886. Frå 1886 var han overrettssakførar i Kristiansand, ei tid også redaktør av Fædrelandsvennen. I 1911 vart han sorenskrivar i Setesdal.

Grindland var medlem av Kristiansand bystyre i fleire år, og formann i skulestyret i byen frå 1901-08. Heile tida frå 1900 til 1909 var han 1. varamann til Stortinget. Etter Johannes Hougen fekk sete i regjeringa sommaren 1909, møtte Grindland på Stortinget. Han var medlem av budsjettkomiteen. Valperioden 1910-12 var han fast stortingsrepresentant for Baneheia krins. Då var han sekretær i justiskomiteen, og det meste av perioden også av Lagtinget.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1907-1909
Stortingsrepresentantar 1910-1912
Andreas Johan Hansen

Andreas Johan Hansen () var ein paraplymakar, forretningsførar og stortingsmann frå Bergen. Han var medlem av Venstre.

Hansen var son til ein dikselmann. Sjølv vart han paraplymakar og kunstdreiar, frå 1898 fekk han stilling som forretningsførar for Bergens offentlege «arbeidsanvisningskontor». Han var medlem av bystyret frå 1882 til -96 og formann i handverkarane si foreining i Bergen.

Hansen møtte på Stortinget som 3. varamann frå Bergen både på tampen av 1896-sesjonen og 1897-sesjonen, i 1896 for Carl Berner, året etter for Jørgen Brunchorst. Periodane 1898-1900 og 1900-03 var han 1. representant frå valkrinsen. Han var 1898-1900 sekretær i sosialkomiteen, 1900-01 var han formann i same og elles medlem av valkomiteen. Til 1902-sesjonen melde han sjukdomsforfall.

Han døydde heime i Bergen den 16. mai 1902.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1898-1900
Stortingsrepresentantar 1901-1903
Folk frå Bergen
Kristian Friis Petersen

Kristian Friis Petersen () var ein norsk sakførar, stortingsmann og statsråd frå Namsos. Petersen representerte Venstre på Stortinget.

Petersen var son til ein fut. Han vart student frå Ålesund skule i 1886 og cand. jur. i 1891. Etter embetseksamen var han i to år sorenskrivarfullmektig for Søre Sunnmøre. Han slo seg deretter ned som overrettssakførar i Ålesund. Frå 1913 var han sorenskrivar i Nordre Sunnmøre.

Petersen var einmannskrinsen Ålesund og Molde sin representant på Stortinget i periodane 1906-09 og 1913-15. I den fyrste valbolken var han sekretær i justiskomiteen, i den andre var han formann i same. Frå 31. januar 1913 var han president i Odelstinget og dessutan medlem av valkomiteen. Han var ordførar i Ålesund 1911-12.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Norske handelsministrar
Norske sosialministrar
Venstrestatsrådar
Statsrådar i Regjeringa Knudsen II
Stortingsrepresentantar 1907-1909
Stortingsrepresentantar 1913-1915
Stortingsrepresentantar for Ålesund og Molde
Stortingsrepresentantar frå Venstre
Ordførarar i Ålesund
Venstreordførarar i Møre og Romsdal
Fylkesmenn i Hordaland
Norske advokatar
Folk frå Namsos
Folk frå Ålesund
Paul Stang

Paul Stang () var ein norsk fotograf frå Stongfjorden. Han starta å arbeide som fotograf i 1906, to år før aluminiumsfabrikken i Stongfjorden, den første aluminiumsfabrikken i Skandinavia, starta drifta. Paul Stang arbeidde sjølv ved aluminiumsfabrikken frå 1908 til han døydde i 1923, og i fotosamlinga han etterlet seg har han blant anna dokumentert starten og framvoksteren av industrisamfunnet i Stongfjorden.

Med unntak av perioden frå 1910 til 1914, då han budde i USA, var Paul Stang ein aktiv lokalfotograf som har dokumentert både industriutvikling, lokalgeografi, skikkar og tradisjonar, menneske og kvardagsliv i Stongfjorden. Fylkesarkivet i Sogn og Fjordane har 800 bilete etter Stang.

Galleri

Referansar

Bakgrunnsstoff
Flickr: Fylkesarkivet i Sogn og Fjordane
Kulturnett Sogn og Fjordane, Kultursøk 

Norske fotografar
Folk frå Askvoll
Fundamentalistiske Jesu Kristi Kyrkje av Siste Dagars Heilage

Fundamentalistiske Jesu Kristi Kyrkje av Siste Dagars Heilage (engelsk: Fundamentalist Church of Jesus Christ of Latter-Day Saints eller FLDS Church) er eitt av dei største fundamentalistiske mormonkyrkjesamfunna i USA,  og ein av dei største organisasjonane i USA der medlemmene framleis praktiserer polygami.

Kyrkja oppstod på byrjinga av det 1900-talet då ho blei grunnlagt av medlemmar som hadde forlate Jesu Kristi Kyrkje av Siste Dagars Heilage, også kjent som mormonkyrkja. Denne splitten mellom dei to samfunna skjedde i stor grad fordi Jesu Kristi Kyrkje ikkje praktiserte polygami og dei bannlyste alle medlemmane frå kyrkja som framleis ville fortsette denne praksisen. Det fundamentalistiske kyrkjesamfunnet er anslått å ha mellom 6000 og 10 000 medlemmar. 

Kyrkja meiner blant anna at ein mann skal ha minimum tre koner for å ha noka moglegheit for koma inn i himmelriket når dei døyr, og jo fleire koner ein mann har, jo større moglegheit har mannen for å koma inn i himmelen. Kyrkja krev også at konene må vera underordna ektemennene sine. Kyrkja praktiserer også ein regel som seier at ei ung kvinne i gifteferdig alder skal tildelast ein mann etter openberring frå Gud til personen som er leiar for kyrkja. Leiaren blir nærmast rekna som ein profet.

Fundamentalist Church of Jesus Christ of Latter-Day Saints hadde opphavleg hovudkvarteret sitt i Short Creek i Arizona i nærleiken av grensa til Utah. Hovudkvarteret blei i 2004 flytta til Eldorado i Texas, der eit nytt tempel blei bygd av kyrkjemedlemmane. Kyrkja blei i mange år leidd av Rulon Jeffs, fram til 2002. I hans seinare år førte skrantande helse til at sonen Warren fungerte som leiar av kyrkja i hans stad, og etter at faren døydde i september 2002 blei Warren Jeffs ny leiar av kyrkja. 

I nesten to år var Warren Jeffs etterlyst for sex-lovbrot. Frå mai 2006 til han blei arrestert av politiet i august 2006, stod Warren Jeffs oppført på FBI si liste over dei ti mest ettersøkte. Den 25. september 2007 blei Jeffs funnen skuldig i to tilfelle av å vera medskuldig i valdtekt. Han blei dømt til fengselsstraff, men straffa blei seinare oppheva, og Jeffs blei sleppt fri. 28. januar 2011 sat Jeffs igjen som leiar av kyrkjesamfunnet. Warren Jeffs har sidan den gongen blitt dømt til livsvarig fengsel for fleire grove seksuelle overgrep, fleire av dei mot mindreårige.

Innbyggjarane i områda der kyrkjesamfunnet står sterkt, har ei lang historie med å praktisera polygami, og fleire tilfelle kan daterast tilbake til midten av det 1800-talet. Det finst mange ulike tolkingar og meiningar blant leiarane i kyrkjesamfunnet om korleis fleirgifte bør praktiserast. Desse usemjene leiarane imellom har fleire gonger ført til splittingar som har lagt grunnlag for fleire fundamentalistiske organisasjonar som framleis eksisterer fleire plassar i USA. I 2003 fekk kyrkjesamfunnet merksemd i delstaten Utah då ein politimann og kyrkjemedlem, blei dømt for ulovleg seksuell åtferd med ein 16-åring.

Kjelder

Kristne samfunn
Bell Point

Bell Point er eit klipperikt nes som ligg 6 nautiske mil sørvest for Stigant Point nær vestenden av King George Island i Sør-Shetlandsøyane. Det vart kartlagd og kalla «Rocky Point» av mannskapet på Discovery Investigations ombord på RRS «Discovery II» i 1935, men for å unngå forveksling med andre stader, vart namnet avvist av UK Antarctic Place-Names Committee i 1960 og erstatta med det nye. Bell Point er kalla opp etter Dennis R. Bell (1934–59) som var meteorologassistent i Falkland Islands Dependencies Survey ved Admiralty Bay frå 1958 til 26. juli 1959, då han mista livet i ein bresprekk.

Kjelder 

Nes på King George Island
Boy Point

Boy Point er eit nes mellom Cinder Spur og Low Head på sørkysten av King George Island i Sør-Shetlandsøyane. Det vart namngjeve av den polske antarktisekspedisjonen i 1980 etter Tadeusz Boy-Żeleński (1874–1941), ein polsk forfattar.

Kjelder 
Denne artikkelen bygger på «Boy Point» frå ,  den 7. desember 2012. 
 oppgav desse kjeldene: 
 
 

Polen og Antarktis
Nes på King George Island
Braillard Point

Braillard Point er eit nes på nordaustenden av Ardley Island, utanfor sørvestenden av King George Island i Sør-Shetlandsøyane. Det vart kartlagd og namngjeve av mannskap på RRS «Discovery II» under Discovery Investigations i 1935, etter matrosen A. T. Braillard på skipet i 1931–33 og 1933–35.

Kjelder
Denne artikkelen bygger på «Braillard Point» frå ,  den 7. desember 2012. 
 oppgav desse kjeldene: 
 
 

Nes på King George Island
Crépin Point

Crépin Point er eit nes på vestsida av innløpet til Mackellarfjorden i Admiralty Bay på King George Island i Sør-Shetlandsøyane. Det vart kartlagd og namngjeve Cap Crépin i 1909 av Den franske antarktisekspedisjonen, 1908–10 under Jean-Baptiste Charcot.

Kjelder 
Denne artikkelen bygger på «Crépin Point» frå ,  den 7. desember 2012. 
 oppgav desse kjeldene: 
 
 

Nes på King George Island
Davey Point

Davey Point er eit kjenneleg, klipperikt nes 3 nautiske mil sørvest for Round Point på nordkysten av King George Island i Sør-Shetlandsøyane. Det vart kartlagd og namngjeve Round Island av eit lag frå Discovery Investigations på «Discovery II» i 1935, men flyfoto viste seinare at det var eit nes og ikkje ei øy. Sidan det alt fanst eit nes kalla Round Point på King George Island vart det nye namnet gjeve av UK Antarctic Place-Names Committee i 1960. Davey Point er kalla opp etter Graham J. Davey, ein assisterande landmålar i Falkland Islands Dependencies Survey ved Admiralty Bay i 1957 og 1958, som triangulerte King George Island og forlenga denne trianguleringa til Nelson Island, Robert Island og Greenwich Island.

Kjelder 

 

Nes på King George Island
Demay Point

Demay Point er eit nes på vestsida av innløpet til Admiralty Bay på King George Island i Sør-Shetlandsøyane. Dette neset var kjend for selfangarar så tidleg som 1822. Det vart namngjeve nesten 100 år seinare av Den franske antarktisekspedisjonen, 1908–10, under Jean-Baptiste Charcot.

Kjelder
Denne artikkelen bygger på «Demay Point» frå ,  den 7. desember 2012. 
 oppgav desse kjeldene:

Nes på King George Island
Eddy Point

Eddy Point er eit lite nes på sørsida av Fildes Peninsula, 0,5 nautiske mil vest for Halfthree Point på King George Island i Sør-Shetlandsøyane. Det vart kartlagd og namngjeve av Discovery Investigations frå RRS «Discovery II» i 1935. Neset brukte å vere eit referansepunkt for å finne skjera som låg langs ruta for båtane som passerte gjennom Fildes Strait.

Kjelder 

Nes på King George Island
False Round Point

False Round Point er eit nes 8,5 nautiske mil vest for North Foreland og 2 nautiske mil sør for Ridley Island, på nordkysten av King George Island i Sør-Shetlandsøyane. Dette neset har eksistert på kart sidan kring 1822. Det fekk truleg dette namnet fordi det likna på Round Point, som ligg 12 nautiske mil lenger vest, av mannskapet på Discovery Investigations ombord på RRS «Discovery II» som kartla nordkysten av denne øya i 1937.

Kjelder 

Nes på King George Island
Gam Point

Gam Point er eit kupert nes 2 nautiske mil søraust for False Round Point på nordkysten av King George Island i Sør-Shetlandsøyane. Neset er eit av nesa som vart kalla Pyritic eller Esther Island av den skotske geologen David Ferguson i 1913–14. Flyfoto frå området synte seinare at det Ferguson hadde nedteikna som ei øy, i røynda var eit nes. Det vart namngjeve av UK Antarctic Place-Names Committee i 1960. Ordet «gam» er det gamle sel- og kvalfangarar kalla det når dei samla seg på eit av fartøya deira for ein prat. Nærliggande Esther Harbour var ein ankerplass som ofte vart nytta av selfangarar.

Kjelder

Nes på King George Island
Glass Point

Glass Point er eit nes 4,5 nautiske mil sørvest for False Round Point på nordkysten av King George Island i Sør-Shetlandsøyane. Det vart namngjeve av UK Antarctic Place-Names Committee i 1960 etter R.H. Glass, kaptein på «Francis Allyn» frå New London i Connecticut, som vitja Sør-Shetlandsøyane i 1873–75 og 1877–79. I 1877–78 redda han den einaste overlevande frå «Florence» frå Potter Cove.

Kjelder

Nes på King George Island
Low Head

Low Head er eit nes 1 nautisk mil (1,9 km) sør-sørvest for Lions Rump, vestsida av innløpet til King George Bay på King George Island i Sør-Shetlandsøyane. Det vart kartlagd og gjeve dette skildrande namnet i 1937 av mannskap på RRS «Discovery II» under Discovery Investigations.

Kjelder

Nes på King George Island
Lions Rump

Lions Rump er eit kjenneleg nes 1 nautisk mil (1,9 km) nord-nordaust for Low Head, på vestsida av innløpet til King George Bay på King George Island i Sør-Shetlandsøyane. Det vart kartlagd og gjeve dette skildrande namnet i 1937 av mannskap på RRS «Discovery II» under Discovery Investigations.

Kjelder

Nes på King George Island
Point Hennequin

Point Hennequin er eit nes på austsida av innløpet til Martelfjorden og Mackellarfjorden, på austsida av Admiralty Bay på King George Island i Sør-Shetlandsøyane. Det vart namngjeve av Den franske antarktisekspedisjonen under Jean-Baptiste Charcot, som kartla Admiralty Bay i 1909.

Kjelder

Nes på King George Island
Halfthree Point

Halfthree Point er eit nes på søraustenden av Fildes Peninsula på King George Island i Sør-Shetlandsøyane. Det vart kartlagd og namngjeve av Discovery Investigations med RRS «Discovery II» i 1935.

Kjelder

Nes på King George Island
Martins Head

Martins Head er eit markant nes på sørsida av innløpet til Legru Bay på sørkysten av King George Island i Sør-Shetlandsøyane. Namnet går attende til minst 1820 då det vart skildra av Edward Bransfield, kaptein i Royal Navy under utforskinga av desse øyane.

Kjelder

Nes på King George Island
Mirounga Point

Mirounga Point er det austlege neset ved Potter Cove på King George Island i Sør-Shetlandsøyane. Neset vart kalla «Punta Baliza» av R. Araya og F. Herve i 1966; seinare «Punta Elefante» av Den argentinske antarktisekspedisjonen etter elefantselen (Mirounga leonina). Det godkjende namnet vart gjeve for å unngå forveksling med Elephant Point på Livingston Island.

Kjelder

Nes på King George Island
Nebles Point

Nebles Point er eit nes på vestsida av innløpet til Collins Harbor sørvest i King George Island i Sør-Shetlandsøyane. På kartet sitt frå 1825, nytta James Weddell, kaptein i Royal Navy, namnet Nebles Harbour om Collins Harbor, eller kanskje ein ankerplass like nord for Ardley Island. Nebles Point vart gjeve av United Kingdom Antarctic Place-Names Committee (UK-APC) i 1960 for å bevare namnet til Weddell i området. Neset ligg mellom to mogelege plasseringar for namnet hans.

Kjelder

Nes på King George Island
Plaza Point

Plaza Point er eit nes heilt sør på Keller Peninsula, mellom Mackellar- og Martelfjorden nord i Admiralty Bay på King George Island i Sør-Shetlandsøyane. Det vart kartlagd og namngjeve av Den franske antarktisekspedisjonen under Charcot, 1908-10. Namnet syner til den sentrale plasseringa til neset i Admiralty Bay.

Kjelder

Nes på King George Island
Pottinger Point

Pottinger Point er eit nes 2 nautiske mil (3.7 km) aust for Round Point på nordkysten av King George Island i Sør-Shetlandsøyane. Det vart namngjeve av United Kingdom Antarctic Place-Names Committee (UK-APC) i 1960 etter kaptein Pottinger på Tartar frå London, som vitja Sør-Shetlandsøyane i 1821-22.

Kjelder

Nes på King George Island
Rakusa Point

Rakusa Point er eit nes 0,5 nautiske mil (0,9 km) søraust for Point Thomas i Admiralty Bay på King George Island i Sør-Shetlandsøyane. Det vart namngjeve av den polske antarktisekspedisjonen i 1977 etter Stanislaw Rakusa-Suszczewski, som oppretta den polske Arctowski-stasjonen nær dette neset i februar 1977.

Kjelder

Nes på King George Island
Round Point

Round Point er eit nes 12 nautiske mil (22 km) vest for False Round Point på nordkysten av King George Island i Sør-Shetlandsøyane. Det skildrande namnet går attende til minst 1822.

Kjelder

Nes på King George Island
Stigant Point

Stigant Point er eit kjenneleg nes, 65 meter over havet, som ligg 6 nautiske mil (11 km) sørvest for Davey Point på nordkysten av King George Island i Sør-Shetlandsøyane. Det vart kartlagd og namngjeve i 1935 av mannskap på RRS «Discovery II» under Discovery Investigations.

Kjelder

Nes på King George Island
Stranger Point

Stranger Point er eit nes heilt sør på King George Island i Sør-Shetlandsøyane. Det vart namngjeve av United Kingdom Antarctic Place-Names Committee (UK-APC) i 1960 etter selfangstskuta Stranger (kaptein Joseph Adams) frå Boston, som vitja Sør-Shetlandsøyane i 1820-21 i lag med O'Cain, som opererte frå nærliggande Potter Cove.

Kjelder

Nes på King George Island
Suffield Point

Suffield Point er eit nes på sørvestsida av Norma Cove på Fildes Peninsula på King George Island i Sør-Shetlandsøyane. Det vart kartlagd av Discovery Investigations, 1943-35, og kalla opp etter William E. Suffield, båtsmann på Sør-Orknøyane i januar 1933.

Kjelder

Nes på King George Island
Taylor Point

Taylor Point er eit nes på nordsida av Destruction Bay, på austkysten av King George Island i Sør-Shetlandsøyane. Det vart namngjeve av United Kingdom Antarctic Place-Names Committee (UK-APC) i 1960 etter D. Taylor, kaptein på selskuta «Caroline», som vitja Sør-Shetlandsøyane i 1821-22.

Kjelder

Nes på King George Island
Telefon Point

Telefon Point er eit nes vest for innløpet til Admiralty Bay, 2 miles (3.2 km) sørvest for Demay Point på King George Island. Det vart namngjeve i 1977 av United Kingdom Antarctic Place-Names Committee (UK-APC) i samband med Telefon Rocks, som ligg like aust for dette neset.

Kjelder

Nes på King George Island
Rhyolite Head

Rhyolite Head er eit nes mellom Cardozo Cove og Goulden Cove i Ezcurrafjorden i Admiralty Bay på King George Island. Det fekk dette namnet etter det geologiske arbeidet til British Antarctic Survey (BAS), 1975–76, på grunn av dei mange rhyolittintrusjonane her, noko som er sjeldan på Sør-Shetlandsøyane.

Kjelder

Nes på King George Island
Three Sisters Point

Three Sisters Point er eit nes markert av tre kjenneleg blokker, på vestsida av innløpet til Sherratt Bay på sørkysten av King George Island i Sør-Shetlandsøyane. Det vart kartlagd og namngjeve i løpet av 1937 av mannskapet på Discovery Investigations på RRS «Discovery II».

Kjelder

Nes på King George Island
Turret Point

Turret Point er eit nes markert av høge klipper, på austsida av King George Bay på sørkysten av King George Island i Sør-Shetlandsøyane. Neset vart kartlagd i 1937 av mannskap på RRS «Discovery II» under Discovery Investigations som gav det namnet Turret Rocks, men dette første til forveksling med ei gruppe skjer like utanfor neset. United Kingdom Antarctic Place-Names Committee (UK-APC) tilrådde i 1960 at namnet skulle endrast.

Kjelder

Nes på King George Island
Ullmann Point

Ullmann Point er eit nes på sørvestenden Ullmann Spur i Martelfjorden i Admiralty Bay på King George Island i Sør-Shetlandsøyane. Neset vart kartlagd av Den franske antarktisekspedisjonen i 1908–10 under Charcot. Det vart namngjeve i samband med Ullmann Spur kring 20 år seinare.

Kjelder

Nes på King George Island
Winship Point

Winship Point er eit nes på vestsida av innløpet til Potter Cove på King George Island i Sør-Shetlandsøyane. Det vart namngjeve av United Kingdom Antarctic Place-Names Committee (UK-APC) i 1960 etter Jonathan Winship, kaptein på skipet «O'Cain» i 1820-21, som opererte frå Potter Cove.

Kjelder

Nes på King George Island
Point Thomas

Point Thomas er eit nes på sørsida av innløpet til Ezcurrafjorden i Admiralty Bay på King George Island i Sør-Shetlandsøyane. Det vart kartlagd av Den franske antarktisekspedisjonen, 1908–10, under Charcot, og vart namngjeve av han etter eit ekspedisjonsmedlem.

Kjelder

Nes på King George Island